CELEX: 32017R0324
Language: fi
Date: 2017-02-24 00:00:00
Title: Komission asetus (EU) 2017/324, annettu 24 päivänä helmikuuta 2017, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta annetun asetuksen (EU) N:o 231/2012 liitteen muuttamisesta emäksisen metakrylaattikopolymeerin (E 1205) eritelmien osalta (ETA:n kannalta merkityksellinen teksti. )

25.2.2017   
            
            
               FI
            
            
               Euroopan unionin virallinen lehti
            
            
               L 49/4
            
         KOMISSION ASETUS (EU) 2017/324,
   annettu 24 päivänä helmikuuta 2017,
   Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta annetun asetuksen (EU) N:o 231/2012 liitteen muuttamisesta emäksisen metakrylaattikopolymeerin (E 1205) eritelmien osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 14 artiklan,
   ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008 (2) ja erityisesti sen 7 artiklan 5 kohdan,
   sekä katsoo seuraavaa:
   
               (1)
            
            
               Komission asetuksessa (EU) N:o 231/2012 (3) vahvistetaan asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmät.
            
         
               (2)
            
            
               Kyseiset eritelmät voidaan saattaa ajan tasalle asetuksen (EY) N:o 1331/2008 3 artiklan 1 kohdassa tarkoitetun yhteisen menettelyn mukaisesti joko komission aloitteesta tai asiaa koskevan hakemuksen johdosta.
            
         
               (3)
            
            
               Elintarvikelisäaineen emäksinen metakrylaattikopolymeeri (E 1205) eritelmän muuttamista koskeva hakemus toimitettiin marraskuun 21 päivänä 2014. Hakemus asetettiin jäsenvaltioiden saataville asetuksen (EY) N:o 1331/2008 4 artiklan mukaisesti.
            
         
               (4)
            
            
               Hakija pyysi elintarvikelisäaineen määritelmän muuttamista valmistusmenetelmän lyhyen kuvauksen osalta, sillä menetelmää on nykyaikaistettu. Nykyisessä eritelmässä annetun hiukkaskoon perusteellisen tarkastelun jälkeen hakija pyysi jauheen hiukkaskoon muuttamista.
            
         
               (5)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, antoi lausunnon elintarvikelisäaineena käytettävän emäksisen metakrylaattikopolymeerin (E 1205) eritelmien ehdotetun muutoksen turvallisuudesta (4). Hakijan toimittamien tietojen perusteella ja aineen alkuperäisen, vuonna 2010 tehdyn arvioinnin huomioon ottaen (5) elintarviketurvallisuusviranomainen totesi, että ehdotetut muutokset elintarvikelisäaineen emäksinen metakrylaattikopolymeeri eritelmiin (E 1205) eivät aiheuta turvallisuusriskiä.
            
         
               (6)
            
            
               Sen vuoksi asetusta (EU) N:o 231/2012 olisi muutettava.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 231/2012 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä helmikuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 354, 31.12.2008, s. 16.
   
      (2)  EUVL L 354, 31.12.2008, s. 1.
   
      (3)  Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).
   
      (4)  EFSA Journal 2016; 14(5):4490, s. 13.
   
      (5)  EFSA Journal 2010; 8(2):1513, s. 23.
   
      LIITE
      Muutetaan asetuksen (EU) N:o 231/2012 liitteessä olevaa elintarvikelisäainetta ”Emäksinen metakrylaattikopolymeeri” E 1205 koskevia kohtia seuraavasti:
      
                  1)
               
               
                  Korvataan kohta ”Määritelmä” seuraavasti:
                  
                              ”Määritelmä
                              
                           
                           
                              Emäksinen metakrylaattikopolymeeri valmistetaan 2-propanoliin liuotettujen metyylimetakrylaatti-, butyylimetakrylaatti- ja dimetyyliaminoetyylimetakrylaattimonomeerien polymerisaatiolla, jossa polymerisaatio käynnistetään vapailla radikaaleilla. Alkyylimerkaptaania käytetään ketjun muokkaukseen. Polymeeriliuos puristetaan muotoon ja rakeistetaan tyhjiössä haihtuvien ainejäämien poistamiseksi. Tuotoksena saadut rakeet myydään sellaisenaan tai niille tehdään jauhatus (mikronointi).”
                           
                        
            
                  2)
               
               
                  Korvataan kohta ”hiukkaskoko” seuraavasti:
                  
                              ”Jauheen hiukkaskoko (muodostaa käytettäessä kalvon)
                           
                           
                              < 50 μm vähintään 95 %
                              < 20 μm vähintään 50 %
                              < 3 μm enintään 10 %”